open-index/open-wikipedia-markdown huggingface dataset:
G7-ის მე-12 სამიტი

**G7-ის მე-12 სამიტი**, *დიდი შვიდიანის მეთორმეტე სამიტი* (; 4-6 მაისი, 1986) — შვიდი უდიდესი ინდუსტრიული სახელმწიფოს არაოფიციალური შეხვედრა იაპონიის ქალაქ ტოკიოში. სამიტის შეხვედრის ადგილი იყო აკასაკას სასახლე ტოკიოში. 1979 წელს ტოკიომ G7-ის მე-5 სამიტს უმასპინძლა.

დიდი შვიდიანის (G7) სამიტი იყო არაოფიციალური ფორუმი, რომელიც აერთიანებდა უდიდესი ინდუსტრიული ქვეყნების ხელმძღვანელებს: საფრანგეთი, დასავლეთ გერმანია, იტალია, იაპონია, დიდი ბრიტანეთი, შეერთებული შტატები, კანადა, და ევროკომისიის პრეზიდენტი (ოფიციალურად შეუერთდა 1981 წელს). ეს და მომდევნო სამიტები, არ იყო თავდაპირველად ჩაფიქრებული, როგორც მისი უფრო ფართო საერთაშორისო ინსტიტუტებთან დაკავშირების მცდელობა. აღნიშნული სამიტები მოიტანა აუცილებლობამ, რომელთა ინიციატორები იყვნენ საფრანგეთის პრეზიდენტი — ვალერი ჟისკარ-დ’ესტენი და დასავლეთ გერმანიის კანცლერი — ჰელმუტ შმიდტი. სწორედ მათი ინიციატივით შედგა დიდი ექვსიანის (G6) პირველი არაოფიციალური შეხვედრა 1975 წელს.

## ლიდერები სამიტზე
, ბეტინო კრაქსი, ფრანსუა მიტერანი, მარგარეტ ტეტჩერი, ჰელმუტ კოლი, რონალდ რეიგანი, ნაკასონე იასუჰირო და ბრაიან მალრუნი]] 
G7 იყო არაოფიციალური ყოველწლიური ფორუმი, კანადის, საფრანგეთის, დასავლეთ გერმანიის, იტალიის, იაპონიის, გაერთიანებული სამეფოსა და შეერთებული შტატების ლიდერებისთვის.

## განხილული საკითხები
სამიტი ჩაფიქრებული იყო, როგორც მის წევრებს შორის არსებული უთანხმოების მოგვარების საშუალება. წმინდა პრაქტიკული თვალსაზრისით, სამიტის წევრებს მიეცათ საშუალება გაეწიათ ერთმანეთისთვის დახმარება რთული ეკონომიკური პრობლემების მოსაგვარებლად. 

## გალერეა

File:Brian Mulroney in 1984 (cropped).jpg|'***ბრაიან მალრუნი, პრემიერ-მინისტრი
File:President François Mitterrand in 1983.jpg|****ფრანსუა მიტერანი, პრეზიდენტი
File:Helmut Kohl (1996) cropped.jpg|****ჰელმუტ კოლი, კანცლერი
File:Bettino Craxi Official Portrait.jpg|****ბეტინო კრაქსი, პრემიერ-მინისტრი
File:Yasuhiro Nakasone 19821127.jpg|****ნაკასონე იასუჰირო, პრემიერ-მინისტრი
File:Margaret Thatcher (1983).jpg|****მარგარეტ ტეტჩერი, პრემიერ-მინისტრი  
File:Official Portrait of President Reagan 1981-cropped.jpg|****რონალდ რეიგანი, პრეზიდენტი 

File:Jacques Delors (cropped).jpg|****ჟაკ დელორი, ევროკომისიის პრეზიდენტი 
File:Ruud Lubbers 1985.jpg|***'რუდ ლიუბერსი, საბჭოს პრეზიდენტი 

## რესურსები ინტერნეტში
* Bayne, Nicholas and Robert D. Putnam. (2000). *Hanging in There: The G7 and G8 Summit in Maturity and Renewal.* Aldershot, Hampshire, England: Ashgate Publishing. ; OCLC 43186692(  2009-04-29)
* Reinalda, Bob and Bertjan Verbeek. (1998). *Autonomous Policy Making by International Organizations.* London: Routledge.  ; ; 
* No official website is created for any G7 summit prior to 1995 -- *see* the 21st G7 summit.
* University of Toronto: G8 Research Group, G8 Information Centre
** G7 1986, delegations & documents

## სქოლიო
012
იური ფაღავა

**გიორგი (იური) მელქისედეკის ძე ფაღავა** (დ. 1878, ქუთაისი — გ. 1950, პარიზი) — ქართველი იურისტი, დიპლომატი. საქართველოს დემოკრატიული რესპუბლიკის კონსტიტუციის თანაავტორი.

## ბიოგრაფია 
იური ფაღავა დაიბადა 1878 წელს ქუთაისში, მელქისედეკ და დესპინე ფაღავების ოჯახში. მელქისედეკი ნაფიცი მსაჯული, სოფელ ბანძის მემამულე,  ქუთაისის საადგილმამულო ბანკის ხელმძღვანელი იყო. იურის დედა, დესპინე (დარია) ფაღავა, გახლდათ მხატვარ მიხაი ზიჩის ერთ-ერთი მუზა, რომელიც მან 1882 წელს, "ვეფხისტყაოსნის" ცოცხალი სურათების დადგმაში მიიწვია და თამარისა და თინათინის ილუსტრაციების პროტოტიპად გამოიყენა.

იური ფაღავას მშობლები გამოირჩეოდნენ კულტურულ-საქველმოქმედო საქმიანობით. მელქისედეკი იყო ქართველთა შორის წერა-კითხვის გამავრცელებელი საზოგადოების ქუთაისის განყოფილების წევრი. მას ახლო მეგობრობა და საბანკო საქმეების გამო ხანგრძლივი ურთიერთობა აკავშირებდა ილია ჭავჭავაძესთან. დარია ფაღავა თავმჯდომარეობდა ქუთაისის დრამატულ საზოგადოებას. მის სახელს უკავშირდება წიგნსაცავ-სამკითხველოს გახსნა სოფელ ბანძაში. ოჯახი საკუთარი ხარჯით აფინანსებდა ნიჭიერი ახალგაზრდების განათლებას.

იური ფაღავა ხუთი დედმამიშვილიდან ყველაზე უფროსი იყო. უმაღლესი იურიდიული განათლება გერმანიაში მიიღო. 1916 წლიდან იგი გახლდათ ქართველთა შორის წერა-კითხვის გამავრცელებელი საზოგადოების ბაქოს განყოფილების წევრი. ასევე, საზღვაო-სანაოსნო სააქციო საზოგადოება „ფაზისის“ დამფუძნებელი საბჭოს წევრი.

1918 წელს იური ფაღავა ესწრებოდა "საქართველოს დემოკრატიული რესპუბლიკის საკონსტიტუციო საფუძვლების შემდგენი კომისიის" სხდომებს.

1920-1921 წლებში იგი დიპლომატიური სამსახურით ირანში იმყოფებოდა. თბილისში დაბრუნებულს ჯანმრთელობის პრობლემები შეექმნა და 1922 წელს ცოლ-შვილთან ერთად გერმანიაში სამკურნალოდ გაემგზავრა. 1923 წელს ფაღავების ოჯახი გერმანიიდან საფრანგეთში გადავიდა და პარიზის გარეუბანში, მონჟურში დასახლდა.

იურის მეუღლე, ალექსანდრა ნანეიშვილი, გახლდათ ფილოლოგიის მეცნიერებათა დოქტორი. მათ შეეძინათ  ქალიშვილი, ცნობილი მხატვარი ვერა ფაღავა.

იური ფაღავა გარდაიცვალა 1950 წელს. განისვენებს ლევილის ქართველთა სასაფლაოზე ცოლ-შვილთან ერთად.

## რესურსები ინტერნეტში
*
*
*იური ფაღავა | ქართველთა შორის წერა-კითხვის გამავრცელებელი საზოგადოების წევრები

## სქოლიო
კატეგორია:დაბადებული 1878
კატეგორია:გარდაცვლილი 1950
კატეგორია:ქართველი იურისტები
კატეგორია:ქართველი დიპლომატები
კატეგორია:ქართველი ემიგრანტები
კატეგორია:ლევილის სასაფლაოზე დაკრძალულები
ტენესის კლაფლინი

**ტენესის სელესტა კლაფლინი** (), დ. 26 ოქტომბერი, 1844 — გ. 18 იანვარი, 1923) — ამერიკელი სუფრაჟისტი, რომელიც ცნობილია როგორც პირველი ქალი, რომელმაც 1870 წელს უოლ-სტრიტზე გახსნა საბროკერო კომპანია .

## ადრეული ცხოვრება
ტენესის კლაფლინის დაბადების ზუსტი თარიღი გაურკვეველია, მაგრამ არსებობს ინფორმაცია, რომ იგი დაიბადა 1843-1846 წლებში. ცნობილია, რომ ტენესის კლაფლინი ათი შვილიდან უმცროსი იყო როქსანა ჰამელ კლაფლინისა და რუბენ ბაკმან კლაფლინის ოჯახში — ოჰაიოში. მას ეს სახელი დაარქვეს შტატის საპატივსაცემოდ, ან იმის გამო, რომ მისი მამა იმ დროის კონგრესმენ ტენესის (ჯეიმს პოლკი) დიდი გულშემატკივარი იყო.

მამამისი, რუბენ ბაკმან კლაფლინი, გველის ზეთის გამყიდველი იყო და თავს ექიმად ასაღებდა. მას ჰქონდა გარკვეული იურიდიული ცოდნა და ზოგჯერ თავს იურისტადაც წარადგენდა. წარმოშობით ღარიბი შოტლანდიელი და ამერიკული წარმომავლობის ოჯახიდან იყო, რომლებიც მასაჩუსეტსში ცხოვრობდნენ. 1825 წლის დეკემბერში კლაფლინი დაქორწინდა როქსანა ჰამელზე. მათი შვილები, ტენესის კლაფლინი და ვიქტორია ვუდჰალი, სიღარიბეში გაიზარდნენ. მეზობლებმა გაიხსენეს ისინი, როგორც გარეული, ბინძური და მშიერი ადამიანები. კლაფლინი საშინელი მამა იყო, რომელიც რეგულარულად სცემდა თავის შვილებს. დები ფოქსების წარმატებით შთაგონებულმა მამამ, დაიწყო ტენესის და ვიქტორიას რეკლამირება, როგორც მედიუმების 1852 წელს. მალე გოგოები ოჯახის გახდნენ მთავარი მარჩენალები.

1863 წელს მამამისმა ოტავაში, ილინოისის შტატში, მთლიანი სასტუმრო იქირავა. მან საკუთარ თავს „კიბოს მეფე“ უწოდა, რომელიც რეკლამირებდა ტენესის სამკურნალო შესაძლებლობებს. კლაფლინებმა პრაქტიკის ფარგლებში, გამოიყენეს ტუტე, რამაც მათ პაციენტებს კანი დაუწვა. 1864 წლის ივნისში პოლიციამ სასტუმროში კლაფლინების კლინიკა დაარბია და ოჯახმა მოასწრო გაქცევა. ხელისუფლებამ ოჯახი დაადანაშაულა 9 დანაშაულის ჩადენაში, მათ შორის ხულიგნობასა და სამედიცინო თაღლითობაში (შარლატანიზმი). ტენესისს ყველაზე სერიოზული ბრალდება წაუყენეს, რადგან მას ბრალი დასდეს პაციენტის, სახელად რებეკა ჰუს, სიკვდილში. ამავდროულად, ვიქტორია ვუდჰალი ​​ცნობილი გახდა უოლ-სტრიტში თავისი ინვესტიციებით.

## პოლიტიკა
1871 წელს დებმა ხმის მიცემაში მონაწილეობა სცადეს მუნიციპალურ არჩევნებში, მაგრამ უარი მიიღეს.ref name=":7">

1871 წლის 11 აგვისტოს ტენესის კლაფლინმა წარადგინა თავისი კანდიდატურა ნიუ-იორკის კონგრესის მერვე ოლქში. იმ დროს კონგრესის მერვე ოლქი ძირითადად გერმანულ-ამერიკელი იყო. კლაფლინმა თავისი კანდიდატურა საკონცერტო დარბაზში „Irving Plaza“, გამოაცხადა, რომელიც გარშემორტყმული იყო გერმანული და ამერიკული დროშებით. მან თავისი სიტყვა წარმოთქვა გერმანულ ენაზე.

1872 წლის 10 მაისს ვუდჰოლმა დაასახელა შეერთებული შტატების პრეზიდენტობის კანდიდატი ახლახან შექმნილი „თანაბარი უფლებების პარტიიდან“. 1872 წლის ზაფხულში, კლაფლინმა თავისი კანდიდატურა შესთავაზა ნიუ-იორკის ეროვნული გვარდიის მეცხრე პოლკის პოლკოვნიკის თანამდებობაზე. ეს პოზიცია ვაკანტური იყო 1872 წლის იანვარიდან, ბარონ რობერ ჯიმ ფისკის გარდაცვალების შემდეგ. მეათე პოლკის ჯარისკაცებმა უგულებელყვეს კლაფლინის შეთავაზება, მაგრამ მეთაურმა თომას გრიფინმა გააანალიზა მისი წარსული პროპაგანდისტული საქმიანობა, მისი პროფესიული წარმატება და შედეგად ოთხმოცდამეხუთე ჯგუფის წევრებმა კლაფლინი 
აირჩიეს პოლკოვნიკად.

იგი გარდაიცვალა ინგლისში 1923 წლის 18 იანვარს.

## სქოლიო
კატეგორია:ქალები ამერიკაში
ლუიზა ადელაიდა დე ბურბონი

**ლუიზა ადელაიდა დე ბურბონი** (), დ. 5 ოქტომბერი, 1757, შანტილის ციხე — გ. 10 მარტი, 1824, პარიზი) — ფრანგი მონაზონი. რემირემონტის სააბატოს უკანასკნელი აბატი. ბურბონების რესტავრაციის გარიჟრაჟზე მან დააარსა რელიგიური საზოგადოება, რომელიც ცნობილი გახდა ფრანგ კათოლიკეებში სახელწოდებით „Bénédictines de la rue Monsieur“.

## ბიოგრაფია
ლუიზა ადელაიდა დე ბურბონი დაიბადა შანტილიის ციხე-სიმაგრეში  სასახლეში მას იცნობდნენ, როგორც მადმუაზელ კონდეს, ხოლო ზოგიერთ წყაროზე დაყრდნობთ მას პრინცესა კონდეს ეძახდნენ. დიდი ლუი II (კონდეს პრინცი) შთამომავალი, ლუიზა ადელაიდა იყო ლუი ფილიპ II-ს დეიდა.

ლუიზა ადელაიდა უნდა დაქორწინებულიყო მის შორეულ ნათესავ შარლ ფილიპზე, მაგრამ ქორწინება არ შედგა. მოგვიანებით შარლი დაქორწინდა სავოიის პრინცესა მარი-ტერეზაზე და გახდა საფრანგეთის მეფე შარლს X ბურბონების რესტავრაციის  დროს.

მისი დედა გარდაიცვალა სასტუმრო Condé-ში, ხანგრძლივი ავადმყოფობის შემდეგ. იმ დროს ლუიზა ადელაიდა მხოლოდ სამი წლის იყო. ამის შედეგად ლუიზა ადელაიდა მის დიდ დეიდა ჰენრიეტა ლუიზა დე ბურბონის (1703–1772) მზრუნველობის ქვეშ აღმოჩნდა. ჰენრიეტა იყო ბომონ-ლე-ტურის ბენედიქტების მონასტრის წინამძღვარი. მონაზვნური განათლების გამო ლუიზა ადელაიდამ თითქმის მთელი ახალგაზრდობა რელიგიურ გარემოში გაატარა. მისი განათლება დასრულდა პარიზის პენტემონის სააბატოში.

1789 წელს იგი ბელგიაში გაიქცა, რათა თავი დაეღწია მძვინვარე საფრანგეთის რევოლუციისთვის. 1802 წელს მან პოლონეთში სამონასტრო აღთქმა დადო და 1816 წელს პარიზში დაბრუნების შემდეგ დააარსა რელიგიური საზოგადოება. 

ლუიზა ადელაიდას მამა გარდაიცვალა 1818 წელს. თავად კი 1824 წელს, მშვიდად გარდაიცვალა პარიზში, მამის გადაცვალებიდან ექვსი წლის შემდეგ. 

ლუიზა ადელაიდას გარდაცვალებიდან ექვსი თვის შემდეგ, მისი ყოფილი საქმრო, გრაფი დ’ არტუა, საფრანგეთის მეფე შარლზ X გახდა. იგი დაკრძალეს Abbaye Saint-Louis de Limon-ში, Vauhallan-ში.

## სქოლიო
კატეგორია:ქალები ათასწლეულის მიხედვით
კატეგორია:ქალები ეროვნებისა და საუკუნის მიხედვით
კატეგორია:ფრანგი ქალები საუკუნის მიხედვით
G8-ის 24-ე სამიტი

**G8-ის 24-ე სამიტი**, *დიდი რვიანის ოცდამეოთხე სამიტი* (; 15-17 მაისი, 1998) — რვა უდიდესი ინდუსტრიული სახელმწიფოს არაოფიციალური შეხვედრა გაერთიანებულ სამეფოში, ინგლისის ქალაქ ბირმინგემში. სამიტის შეხვედრის ადგილი იყო ბირმინგემის საერთაშორისო კონფერენციის ცენტრი.

დიდი შვიდიანის (G7) სამიტი იყო არაოფიციალური ფორუმი, რომელიც აერთიანებდა უდიდესი ინდუსტრიული ქვეყნების ხელმძღვანელებს: საფრანგეთი, დასავლეთ გერმანია, იტალია, იაპონია, დიდი ბრიტანეთი, შეერთებული შტატები, კანადა, და ევროკომისიის პრეზიდენტი (ოფიციალურად შეუერთდა 1981 წელს).  1997 წელს ჯგუფს დაემატა ახალი წევრი რუსეთის სახით, რის გამოც მან მიიღო ახალი სახელი — დიდი რვიანი (G8). ეს და მომდევნო სამიტები, არ იყო თავდაპირველად ჩაფიქრებული, როგორც მისი უფრო ფართო საერთაშორისო ინსტიტუტებთან დაკავშირების მცდელობა. აღნიშნული სამიტები მოიტანა აუცილებლობამ, რომელთა ინიციატორები იყვნენ საფრანგეთის პრეზიდენტი — ვალერი ჟისკარ-დ’ესტენი და დასავლეთ გერმანიის კანცლერი — ჰელმუტ შმიდტი. სწორედ მათი ინიციატივით შედგა დიდი ექვსიანის (G6) პირველი არაოფიციალური შეხვედრა 1975 წელს.

## ლიდერები სამიტზე
G8 არის არაოფიციალური ყოველწლიური ფორუმი კანადის, ევროკომისიის, საფრანგეთის, გერმანიის, იტალიის, იაპონიის, რუსეთის, გაერთიანებული სამეფოსა და შეერთებული შტატების ლიდერებისთვის.

## განხილული საკითხები
სამიტი ჩაფიქრებული იყო, როგორც მის წევრებს შორის არსებული უთანხმოების მოგვარების საშუალება. წმინდა პრაქტიკული თვალსაზრისით, სამიტის წევრებს მიეცათ საშუალება გაეწიათ ერთმანეთისთვის დახმარება რთული ეკონომიკური პრობლემების მოსაგვარებლად.

## გალერეა

File:Jean Chrétien 1993.jpg|'***ჟან კრეტიენი, პრემიერ-მინისტრი
File:Jacques Chirac (1997) (cropped).jpg|****ჟაკ შირაკი, პრეზიდენტი
File:Helmut Kohl (1996) cropped.jpg|****ჰელმუტ კოლი, კანცლერი
File:Romano Prodi 1999 (cropped).jpg|****რომანო პროდი, პრემიერ-მინისტრი
File:Ryutaro Hashimoto 19960111.jpg|****ჰასიმოტო რიუტარო, პრემიერ-მინისტრი
File:Борис Николаевич Ельцин-1 (cropped) (cropped).jpg|****ბორის ელცინი, პრეზიდენტი 
File:Tony Blair 1997.jpg|****ტონი ბლერი, პრემიერ-მინისტრი
File:Bill Clinton.jpg|****ბილ კლინტონი, პრეზიდენტი 

File:Jacques Santer (cropped).jpg|***'ჟაკ სანტერი, ევროკომისიის პრეზიდენტი 

## რესურსები ინტერნეტში
* Bayne, Nicholas and Robert D. Putnam. (2000). *Hanging in There: The G7 and G8 Summit in Maturity and Renewal.* Aldershot, Hampshire, England: Ashgate Publishing. ; OCLC 43186692
* Reinalda, Bob and Bertjan Verbeek. (1998). *Autonomous Policy Making by International Organizations.* London: Routledge. ; ; OCLC 39013643
* Official G8 website: Denver summit, 1997; 
* University of Toronto: G8 Research Group, G8 Information Centre
** G8 1997, delegations & documents

## სქოლიო
024
ნეფერნეფერურე

**ნეფერნეფერურე** (ძვ. ეგვიპტურად: *nfr-nfr.w-rꜥ*„რეს (რას) ლამაზმანნი ლამაზნი არიან“) (ძვ. წ. XIV საუკუნე) — ძველი ეგვიპტელი პრინცესა მეთვრამეტე დინასტიიდან. ის იყო ფარაონ ეხნატონისა და მისი მეუღლე ნეფერტიტის ექვსი ცნობილი ქალიშვილიდან მეხუთე.
## ოჯახი 
ნეფერნეფერურე მამამისის, ეხნატონის მეფობის მე-8 ან მე-9 წელს, ახეტატონში (დღევანდელი ელ-ამარნა), ეხნატონის სატახტო ქალაქში, ეგვიპტის ჩრდილო-აღმოსავლეთ ნაწილში დაიბადა. მას ჰყავდა ოთხი უფროსი და: მერიტატონი, მეკეტატენი, ანხესენამონი და ნეფერნეფერუატონ ტაშერიტი (ასევე ჰყავდა ერთი უმცროსი დაც, სახელად სეტეპენრე, რომელიც სავარაუდოდ მის გარდაცვალებამდე დაიღუპა).
 
## ცხოვრება 
ნეფერნეფერურეს ერთ-ერთი ადრეული გამოსახულება ელ-ამარნაში, მეფის სახლის ფრესკებში გვხვდება. იგი დახატულია ბალიშზე მჯდომარე დასთან, ნეფერნეფერუატონ ტაშერიტთან ერთად. ფრესკა დაახლოებით ეხნატონის მეფობის მეცხრე წლით თარიღდება და მასზე მთელი ოჯახი, მათ შორის ჩვილი სეტეპენრეცაა გამოსახული.

## სიკვდილი და დაკრძალვა 
ნეფერნეფერურე სავარაუდოდ ეხნატონის მეფობის მე-13 ან მე-14 წელს გარდაიცვალა. მის გარდაცვალების მიზეზად შესაძლოა შავი სიკვდილი (შავი ჭირი) დასახელდეს, რომელსაც იმ პერიოდისათვის მთელი ეგვიპტე მოეცვა და რომელიც ყოველდღე მრავალ ადამიანს იწირავდა. ამ პერიოდის სამეფო ოჯახის ამსახველი ერთ-ერთი ფრესკიდან ის უკვე გამქრალია, ხოლო ელ-ამარნას სამეფო აკლდამის განსასვენებელ C-ს \alpha  კედლის ფრესკაში მისი სახელი გამოსახულია, თუმცა შემდეგ ზევიდან გადალესილია. უფრო დაზუსტებით: სამეფო საფლავის კედელზე მისი სახელი ხუთ პრინცესას შორის იყო ნახსენები (რომლებშიც ყველაზე ახალგაზრდა, სეტეპნერე, რომელიც შესაძლოა ამ დროისათვის უკვე გარდაცვლილი ყოფილიყო, არ იყო შეტანილი), მაგრამ ნეფერნეფერურეს სახელი მოგვიანებით თაბაშირით დაიფარა. პალატა \gamma-ს ოთახის B კედელზე ის არ ჩანს სცენაში, სადაც მისი მშობლები და მისი სამი უფროსი და − მერიტატონი, ანხესენამონი და ნეფერნეფერუატონ ტაშერიტი გარდაცვლილ მეკეტატენს გლოვობენ. ამაზე დაყრდნობით შეგვიძლია ვთქვათ, რომ თავად ნეფერნეფერურე ამ აკლდამის მოხატულობის დასრულებამდე ცოტა ხნით ადრე გარდაიცვალა. ეს თეორია ეფუძნება ამფორის სახელურს, რომელზეც მოცემულია წარწერა, სადაც ნახსენებია ნეფერნეფერურეს შიდა (სამარხი) პალატა. 
## ტუტანხამონის საგანძურში  
ტუტანხამონის საგანძურში, 1922 წლის არქეოლოგიური გათხრების დროს, პატარა ყუთის შუშის სახურავი (JdE 61498) აღმოაჩინეს, რომელზეც გარდაცვლილი პრინცესის სურათი იყო გამოსახული, მის სახელთან ერთად. ორნამენტშემოვლებული ჩარჩოს ცენტრში ჩანს ჩამუხლული პრინცესა, რომელსაც ტუჩებთან მარცხენა ხელის საჩვენებელი თითი აქვს მიდებული (იმხანად ბავშვების გამოსახვის წესის თანახმად). საგულისხმოა, რომ სახურავზე მის სახელში მოცემული ღმერთი რეს (რას) აღმნიშვნელი მარცვალი ფონეტიკურადაა დატანილი და არა ჩვეული წრეშემოვლებული წერტილის ასო-ნიშნით.
## ლიტერატურა
* Christiane Desroches-Noblecourt: *Tutankhamen – Life and Death of a Pharaoh*
## რესურსები ინტერნეტში
*https://historum.com/history-pictures/neferneferure.131/
## სქოლიო
კატეგორია:ეგვიპტის მეთვრამეტე დინასტიის პრინცესები
კატეგორია:ძველი ეგვიპტის პრინცესები
კატეგორია:ძველი ეგვიპტელები
ევა ანდენი

**ევა იოჰანა ანდენი( ;** დ**.** 23 აპრილი 1886 – გ. 26 მარტი 1970**) — შვედი** პრაქტიკოსი იურისტი და ჟურნალისტი. პირველი ქალი ადვოკატი შვედეთში. შვედეთის ადვოკატთა ასოციაციის  პირველი ქალი წევრი 1918 წლის 14 მარტიდან. 

## ბიოგრაფია 
ევა ანდენი დაიბადა უფსალაში 1886 წელს. მისი მშობლები იყვნენ ვაჭარი ჰერიბერტ ანდენი და ელინ ფორსმანი.

სკოლის დამთავრებისა და გამოცდების ჩაბარების შემდეგ 1907 წელს ევა შევიდა უფსალას უნივერსიტეტის იურიდიულ ფაკულტეტზე, სადაც ის იყო ერთადერთი ქალი თავის კურსზე. 1912 წელს დაამთავრა უნივერსიტეტი და მიიღო სამართლის პედაგოგის კვალიფიკაცია. 1912-1913 წლებში მოგზაურობდა შვედეთში და კითხულობდა ლექციებს *Landsföreningen för kvinnans politiska rösträtt* (ქალთა ხმის უფლების ეროვნული ასოციაცია) სახელით.  გენდერული ნიშნის გამო მას არ ღბულობდნენ ადვოკატად, თუმცა მოახერხა სამუაოს დაწყება  ფალუნის რაიონულ სასამართლოში კლერკად, შემდეგ კი 1914–1915 წლებში — ადვოკატად. ადვოკატად მუშაობდა შვედეთის ადვოკატთა ასოციაციის მდივნის, იოჰან ციორნელდის ფირმაში. დაქორწინებულ ქალებს უნდა მიეღოთ  ქმრებისგან მუშაობის ნებართვა, ამიტომ ევა აცხადებდა, რომ არ იმყოფებოდა ქორწინებაში. ასეთი დისკრიმინაცია მხოლოდ 1925 წელს გაუქმდა.

1915 წელს ევა სათავეში ჩაუდგა იურიდიულ ფირმას სტოკჰოლმში. ამ თანამდებობაზე მან ანა პეტერსონი შცვალა. 1918 წელს იგი მიიღეს შვედეთის ადვოკატთა კოლეგიაში. ევას ფორმალურად დაბრკოლება არ შხვედრია, თუმცა ამ ორგანიზაციაში ქალის გამოჩენა იმდენად უჩვეულო იყო, რომ  ევა პრესის ყურადღების ცენტრში მოექცა.

ევა ანდენის ფირმა წარმატებული იყო. მის საქმიანობას წარმოადგენდა განქორწინების, მემკვიდრეობის, ალიმენტისა და მეურვეობის საკითხების განხილვა. ევას კლიენტები იყვნენ სელმა ლაგერლოფი,ბარბო ალვინგი  და ასტრიდ ლინდგრენი . მისი მეგობრები იყვნენ ალექსანდრა კოლონტაი, კაროლინა უიდერსტრომი და ელენ ფრისი. ევა შევიდა სახელმწიფო იურიდიული კომიტეტის შემადგენლობაში. ხსენებული კომიტეტი კონსულტაციას უწევდა შვედეთის მთავრობას ქალთა და ბავშვებთან დაკავშირებული კანონმდებლობის შესახებ, რომელმაც მნიშვნელოვანი ცვლილებები განიცადა ქალთა საარჩევნო უფლების შემოღების შემდეგ და ხელი შეუწყო რეფორმებს. შედეგად, გაძლიერდა ქორწინების გარეშე დაბადებული ბავშვების უფლებები, ხოლო გათხოვილი ქალები გათავისუფლდნენ ქმრის მეურვეობისგან.

ევა ხშირად აქვეყნებდა პრესაში სტატიებს კანონმდებლობისა და ქალთა უფლებების შესახებ ქორწინების, მემკვიდრეობის, აბორტისა და პროსტიტუციის საკითხებში. 1920-იან და 1930-იან წლებში  იყო ლიბერალური ფემინისტური ყოველკვირეული ჟურნალის *Tidevarvet-* ის რეგულარული ავტორი. 1949-1962 წლებში ევა ანდენი იყო „ცხრათა საზოგადოების“ წევრი,  რომლის ფუნქციას წარმოადგენდა ლიტერატურული პრიზების გაცემა. 

ევა არ დაქორწინებულა.  დიდი ხნის განმავლობაში ცხოვრობდა თავის მდივანთან ლიზა ეკედალთან.  გარდაცვალებამდე მუშაობდა უფსალაში. მისი ოფისი მოქმედებდა 1995 წლამდე.

## სქოლიო 
კატეგორია:დაბადებული 23 აპრილი
კატეგორია:დაბადებული 1886
კატეგორია:გარდაცვლილი 26 მარტი
კატეგორია:გარდაცვლილი 1970
კატეგორია:XX საუკუნის ქალი ადვოკატები
მალდა (მრავალმნიშვნელოვანი)

ტოპონიმი **მალდა** შეიძლება აღნიშნავდეს:

* მალდა — სოფელი საქართველოში, თიღვის მუნიციპალიტეტი
* მალდა — მუნიციპალიტეტი ესპანეთში, ლერიდის პროვინცია
ვანოსი (BMW)

მარჯვნივ|მინი|250x250პქ| VANOS ერთეულები BMW N52 ძრავის შემშვებ და გამოსაბოლქვი მილის ლილვებზე
**VANOS** არის ცვლადი სარქვლის დროის სისტემა, რომელსაც BMW იყენებს სხვადასხვა ავტომობილების ბენზინის ძრავებზე 1992 წლიდან. სახელწოდება არის გერმანული სიტყვების აბრევიატურა (***Va**riable* 
***No**ckenwellen**s**teuerung*).
თავდაპირველი ვერსია გამოიყენებოდა მხოლოდ შემავალი ამწე ლილვზე, ხოლო "ორ ვანოსიანი" სისტემები გამოიყენება შემშვები და გამოსაბოლქვი მილის ლილვებზე. 2001 წლიდან VANOS ხშირად გამოიყენება Valvetronic ცვლადი სარქვლის ამწევ სისტემასთან ერთად.

VANOS არის ვარიატორული სისტემა, რომელიც ცვლის სარქველების ვადებს პოზიციისა და ამწე ლილვების გადაადგილებით ამძრავ მექანიზმთან მიმართებაში. შეყვანისა და გამონაბოლქვი სარქველებს შორის შედარებითი დრო შეიცვალა.

ძრავის დაბალ სიჩქარეზე, ამწე ლილვის პოზიცია მოძრაობს, ამიტომ სარქველები მოგვიანებით იხსნება, რადგან ეს აუმჯობესებს უმოქმედობის ხარისხს და სიმძლავრის განვითარებას. ძრავის სიჩქარის მატებასთან ერთად, სარქველები ადრე იხსნება: ეს აძლიერებს ბრუნვას, ამცირებს საწვავის მოხმარებას და ამცირებს გამონაბოლქვს. ძრავის მაღალი სიჩქარეებზე, სარქველები მოგვიანებით იხსნება, რადგან ეს საშუალებას აძლევს სრული სიმძლავრის მიწოდებისთვის. 

## ერთ ვანოსიანი 
პირველი თაობის *ერთ ვანოსიანი* სისტემა არეგულირებს შემავალი ამწე ლილვის დროს ერთ-ერთ ორ პოზიციაზე — მაგ. ამწე ლილვი დაწინაურებულია ძრავის გარკვეულ სიჩქარეზე .   VANOS პირველად დაინერგა 1992 წელს BMW M50 ძრავზე, რომელიც გამოიყენება 3 და 5 სერიებში. 1998 წელს ერთი უსასრულოდ ცვლადი VANOS დაინერგა BMW M62 V8 ძრავზე. 

## ორ ვანოსიანი 
მეორე თაობის *ორმაგი VANOS* სისტემა არეგულირებს შემშვები და გამონაბოლქვი ლილვების დროებს მუდმივად ცვალებადი რეგულირებით, ძრავის სიჩქარისა და დროსელის გახსნის საფუძველზე. პირველი ორ ვანოსიანი სისტემა გამოჩნდა S50B32 ძრავზე 1996 წელს.
კატეგორია:BMW
აგილარ-დე-სეგარა

**აგილარ-დე-სეგარა** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ბარსელონის პროვინციის ბახესის კომარკის შემადგენლობაში.  ფართობი —  43,30 კმ². მოსახლეობა —  282 კაცი (2020 წ.).

## იხილეთ აგრეთვე
* ბარსელონის მუნიციპალიტეტები

## რესურსები ინტერნეტში
* აგილარ-დე-სეგარის მუნიციპალიტეტის ოფიციალური საიტი 

## სქოლიო
კატეგორია:ბარსელონის მუნიციპალიტეტები
ბეატრის არხიმონი

**ბეატრის არხიმონ სედეირა** (, დ. 14 აგვისტო, 1961) — ურუგვაელი პოლიტიკოსი და ნოტარიუსი, ეროვნული პარტიის წევრი, რომელიც 2020-2025 წლებში ურუგვაის მე-18 ვიცე-პრეზიდენტის პოსტს იკავებდა და ამ თანამდებობაზე არჩეული პირველი ქალი იყო.

## ბიოგრაფია
ბეატრის არხიმონი დაიბადა 1961 წლის 14 აჰვისტოს მონტევიდეოში. მან დაამთავრა რესპუბლიკური უნივერსიტეტი, სადაც სწავლობდა ადამიანის უფლებებს, ოჯახურ და არასრულწლოვანთა სამართალს. 2000-2010 წლებში იგი მონტევიდეოს დეპარტამენტის ვიცე-პრეზიდენტის თანამდებობას იკავებდა, ხოლო 2009 წლიდან გახდა ეროვნული პარტიის საბჭოს წევრი.

1977 წელს, 16 წლის ასაკში, მან პოლიტიკური მოღვაწეობა დაიწყო,

ლუის ალბერტო ლაკალი პოუს პრეზიდენტობის დროს იგი გახდა „ეროვნული არასრულწლოვანთა ინსტიტუტის“ (INAME), ამჟამად „ურუგვაის ბავშვთა და მოზარდთა ინსტიტუტის“ (INAU) დირექტორი. ხულია პოუსთან ერთად დააარსა ჯგუფი „Acción Comunitaria“ და აირჩიეს დეპუტატად 2000-2005 წლების ვადით

. შემდგომში შეუერთდა „ვილსონისტურ მიმდინარეობას“ და აირჩიეს დეპუტატად 2005-2010 წლების ვადით. იგი გახდა ეროვნული პარტიის ისტორიაში პირველი ქალი, რომელიც ზედიზედ ორჯერ იქნა არჩეული ამ პოზიციაზე.

2007 წელს მან დამოუკიდებლობა გამოაცხადა PN-ის ფარგლებში.

2014 წელს მან მხარი დაუჭირა ლუის ალბერტო ლაკალი პოუს კანდიდატურას ურუგვაის პრეზიდენტის პოსტზე, როგორც მისმა მომავალმა მოადგილემ სენატში. იგი იყო ეროვნული პარტიის დირექტორიატის მდივანი, ხოლო 2018 წლის 16 აპრილს გახდა ამ პარტიის პირველი ქალი თავმჯდომარე. 2019 წლის საპრეზიდენტო პრაიმერიზებზე ლუის ლაკალი პოუმ 53 % ხმა მიიღო და ბეატრის არხიმონი თავის კანდიდატად დანიშნა ვიცე-პრეზიდენტის პოსტზე მომავალ არჩევნებზე.

2008 წლიდან 2011 წლამდე მუშაობდა ექსპერტად Teledoce არხის გადაცემაში „Esta boca es mía“. 2016 წელს იგი უძღვებოდა საკაბელო ტელევიზიის გადაცემას სახელწოდებით "Diseñarte".

## პირადი ცხოვრება
23 წლის ასაკში ბეატრისი დაქორწინდა თავის შეყვარებულზე, სისტემების ინჟინერზე, ხოლო 1986 წელს დაიბადა მათი პირველი ქალიშვილი, მარია ბელენი. თუმცა, ოთხი წლის შემდეგ წყვილი განქორწინდა. შემდგომში იგი დაქორწინდა ადამიანზე, რომელიც მათი მეორე ვაჟის, ხუან სანტიაგოს მამა გახდა. 2009 წელს მან მესამედ იქორწინა ადვოკატ ხორხე ფერნანდეს რეესზე.

## რესურსები ინტერნეტში
* 
*

## სქოლიო
კატეგორია:ქალები
კატეგორია:XXI საუკუნის ქალი მხატვრები
კატეგორია:ცოცხალი ადამიანები
ძაბრისებრი მიქლიო

**ძაბრისებრი მიქლიო** () — ქუდის დიამეტრი 1-4 სანტიმეტრს აღწევს. მისი შეფერილობა ძირითადად მოყავისფრო-მოყვითალოა, ზოგჯერ კი მოყვითალო-მონაცრისფრო-ყავისფერი ტონები შეიძლება ჰქონდეს. თავდაპირველად ამობურცული ფორმისაა, თუმცა ზრდასთან ერთად ძაბრისებრი ხდება და ღრმად ჩაჭყლეტილი ცენტრი უჩნდება, რის გამოც თითქმის მილის მსგავს იერს იძენს. ქუდი პირდაპირ გადადის ფეხში, მათ შორის მკაფიო საზღვარი არ შეიმჩნევა. მისი ტექსტურა თხელხორცოვანია, ხავერდოვანი და დრეკადი. კიდეები შეკეცილია, ტალღოვანი და დანაკვთული.

ფეხის ზომა 3-6 სანტიმეტრის სიგრძისა და 0.3-1 სანტიმეტრის სისქის ფარგლებში მერყეობს. მისი ფერი ყვითელი ან მოყვითალო-ნაცრისფერია. ცილინდრული ფორმისაა, გვერდებიდან ოდნავ შეჭყლეტილი და მილის მსგავსი. ზოგჯერ ქუდის შუაგულში ხვრელიც უჩნდება. ფეხის ტექსტურა დრეკადია, ფუყე და ცვილისებრი.

ქუდის ქვედა მხარეს ჰიმენოფორი მონაცრისფრო, სქელი და მეჩხერი ძარღვებით არის დაფარული, რომლებიც ფეხისკენ დაღმავალი მიმართულებით არის განლაგებული. ეს ძარღვები ჩანგლისებურად განშტოებულია და ცრუფირფიტებს ჰგავს.

სპორები ელიფსური და გლუვია, მათი ზომა 9-11 x 6-11 მკმ-ია. სპორების ანაბეჭდის ფერი კრემისფერია.

რბილობი თხელი, დრეკადი და მოყვითალო შეფერილობისაა. გამოირჩევა ოდნავ სასიამოვნო სურნელით.

ეს სოკო იზრდება ზაფხულსა და შემოდგომაზე ნიადაგზე, წიწვოვან და ფოთლოვან ტყეებში, განსაკუთრებით ხავსიან და ტენიან ადგილებში. ხშირად გვხვდება ჯგუფებად.

მისი გავრცელების არეალი მოიცავს ევროპას, აზიასა და ჩრდილოეთ ამერიკას.

საკვებად ვარგისია.

## ლიტერატურა 
* ჯორჯაძე ი., საქართველოს სოკოები, საველე გზამკვლევი, CENN-ის გამომცემლობა, თბ., 2024, გვ. 130-131, ISBN 978-9941-8-4547-5

კატეგორია: საჭმელი სოკოები
თავის ქალების კოშკი

**თავის ქალების კოშკი**, *ჩელე-კულა* () — ნაგებობა სერბეთის ქალაქ ნიშში. აგებულია ქვით და ფასადში ჩართული ადამიანის თავის ქალებით. ააშენეს ოსმალეთა ბატონობის ჟამს, 1809 წლის მაისში გამართული ჩეგარის ბრძოლის შემდეგ, სერბეთის პირველი აჯანყების დროს. ბრძოლისას სერბი აჯანყებულები სტევან სინჯელიჩის მეთაურობით ოსმალებმა ალყაში მოაქციეს ჩეგარის მთაზე, ქალაქ ნიშთან ახლოს. იცოდა რა, რომ ტყვედ ჩავარდნის შემთხვევაში მას და მის მებრძოლებს სარზე გასვავდნენ, სინჯელიჩმა თავის სიმაგრეში ააფეთქა დენთის საწყობი, რითაც დაიღუპა თვითონ, მისი ქვეშევრდომები და იქ შეჭრილი ოსმალი ჯარისკაცები. რუმელიის ეიალეთის ბეგლარბეგმა ჰურშიდ ფაშამ ბრძანება გასცა, რომ დაღუპული აჯანყებულების თავის ქალებისგან კოშკი აეშენებინათ. მისი სიმაღლე 4,5 მეტრია. თავდაპირველად გამოყენებული იყო 952 თავის ქალა, რომლებიც ჩართული იყო ოთხივე მხარეს 14 რიგად.

1861 წელს, მიდჰათ ფაშამ, ნიშის უკანასკნელმა ოსმალმა ბეგლარბეგმა, კოშკის დანგრევის ბრძანება გასცა. 1878 წელს ნიშიდან ოსმალთა გასვლის შემდეგ, ნაგებობა ნაწილობრივ აღადგინეს, გადახურეს ბალდახინით და რამდენიმე ამოღებული თავის ქალა უკან დააბრუნეს. 1892–1894 წლებში მის გარშემო სამლოცველო ააშენეს, რომელიც 1937 წელს განაახლეს. მომდევნო წელს დაიდგა სინჯელიჩის ბიუსტი. 1948 წელს თავის ქალის კოშკი და სამლოცველო, რომელიც მას გარს აკრავს, გამოცხადდა განსაკუთრებული მნიშვნელობის კულტურულ ძეგლებად და მოექცა სერბეთის სოციალისტური რესპუბლიკის მფარველობაში. სამლოცველოს შემდგომი განახლება 1989 წელს მოხდა.

დღეისათვის 58 თავის ქალაა შემორჩენილი. ერთ-ერთი მათგანი, რომელიც სინჯელიჩის თავის ქალად ითვლება, ცალკე ჩასმულია მინაში. ისტორიული ძეგლი მრავალი სერბის მიერ დამოუკიდებლობის სიმბოლოდ ითვლება. პოპულარული ტურისტული სანახაობაა, რომელსაც ყოველწლიურად 30-დან 50-მდე ათასი ადამიანი სტუმრობს.

## გალერეა 

ფაილი:Ćele-kula,_Niš,_Srbija,_17.JPG| სამლოცველო, რომელიც გარს აკრავს კოშკს
ფაილი:Ćele_Kula_-_South_Side_View.jpg| სამხრეთი მხარე
ფაილი:Ćele_Kula_-_North_Side_View.jpg| ჩრდილოეთი მხარე
ფაილი:Ćele_Kula_-_East_Side_View.jpg| აღმოსავლეთი მხარე
ფაილი:Skull_Tower_detail_2.jpg| 
ფაილი:Ćele-kula_-_Stevan_Sinđelić_skull.JPG| თავის ქალა, რომელიც ითვლება სტევან სინჯელიჩისად

## ლიტერატურა 
* 
* 

## რესურსები ინტერნეტში 
* ჩეგარის ბრძოლა — ნიშის მუნიციპალიტეტის ოფიციალური საიტი
* ჩელა-კულა — ნიშის ეროვნული მუზეუმი

კატეგორია:სერბეთის ისტორია
კატეგორია:სერბეთის არქიტექტურული ძეგლები
ალექსანდრა ჩავესი

**ალექსანდრა ჩავესი** (; დ. 9 მაისი, 2001) — კანადელები მოცეკვავე და მსახიობი, რომელიც ცნობილია პაიპერის როლით Family და CBBC-ის სერიალებში „The Next Step“.

## კარიერა 
2011 წელს ჩავსმა მოიპოვა Mini Miss Dance Canada-ს ტიტული. ის ასევე იყო Toronto Raptors Junior Hip Hop Crew-ის წევრი და იყო კანადის ეროვნული ბალეტის სკოლის პროფესიული პროგრამის ნაწილი. 2016 წელს ჩავსი შეუერთდა საოჯახო სერიას „The Next Step“ მეოთხე სეზონში, როგორც პაიპერი. ის ჯერ კიდევ შოუს მსახიობთა წევრია. როგორც „The Next Step“-თან მუშაობის ნაწილი, ჩავსმა მიიღო მონაწილეობა Family Channel-ის Stand Up-ში! ბულინგის საწინააღმდეგო კამპანია. 2017 წელს ჩავზმა ბრიტანეთში დაათვალიერა „The Next Step“-ის ვარსკვლავები „Disney Channel Big Ticket Concert“-ის ფარგლებში. 2019 წელს მან „The Next Step“-თან ერთად კვლავ მოიარა ავსტრალია, ახალი ზელანდია და დიდი ბრიტანეთი.

ჩავსი არის კანადის ახალგაზრდული ადვოკატი.

## პირადი ცხოვრება 
ჩავესი წავიდა წმინდა ბენედიქტ კათოლიკურ საშუალო სკოლაში, სანამ ვირტუალურ უმაღლეს სკოლაში სწავლობდა სატელევიზიო კარიერის შესასრულებლად. 12 წლის ასაკში მას დაუსვეს გულის არითმიის დიაგნოზი, რაც იმას ნიშნავდა, რომ მას ცეკვისგან ცხრათვიანი შესვენება დასჭირდა.

## რესურსები ინტერნეტში 
*
*
*
*
*
*ოფიციალური საიტი

## სქოლიო 
კატეგორია:დაბადებული 9 მაისი
კატეგორია:დაბადებული 2001
კატეგორია:კანადელი ქალი ტელემსახიობები
კატეგორია:XXI საუკუნის კანადელი ქალი მსახიობები
კატეგორია:ცოცხალი ადამიანები
G7-ის მე-40 სამიტი

**G7-ის მე-40 სამიტი**, *დიდი შვიდიანის მეორმოცე სამიტი* (; 4-5 ივნისი, 2014) — შვიდი უდიდესი ინდუსტრიული სახელმწიფოს არაოფიციალური შეხვედრა ბელგიის ქალაქ ბრიუსელში. სამიტის შეხვედრის ადგილი იყო Justus Lipsius-ის შენობა ბრიუსელში. თავდაპირველად სამიტის ჩატარება გადაწყვეტილი იყო რუსეთის შავიზღვისპირა ქალაქ სოჭში სახელწოდებით — *„G8-ის 40-ე სამიტი“*, მაგრამ რუსეთის მიერ ყირიმის ანექსიის გამო რუსეთი დიდი რვიანიდან გააძევეს, ხოლო სამიტი გაიმართა ბრუსელში.

რუსეთ-უკრაინის ომის დაწყების შემდეგ საუბარი იყო რუსეთის G8-ის წევრობის შეჩერებაზე ან გარიცხვაზე. 24 მარტს, ბრიტანეთის პრემიერ-მინისტრმა დევიდ კამერონმა განაცხადა, რომ შეხვედრა არ ჩატარდება რუსეთში მისი ყირიმის ანექსიის გამო.

დიდი შვიდიანის (G7) სამიტი იყო არაოფიციალური ფორუმი, რომელიც აერთიანებდა უდიდესი ინდუსტრიული ქვეყნების ხელმძღვანელებს: საფრანგეთი, დასავლეთ გერმანია, იტალია, იაპონია, დიდი ბრიტანეთი, შეერთებული შტატები, კანადა, და ევროკომისიის პრეზიდენტი (ოფიციალურად შეუერთდა 1981 წელს) და რუსეთი (1997 წლიდან 2014 წლის მარტამდე). როდესაც შვიდმა დამფუძნებელმა ქვეყანამ გადაწყვიტა მე-40 სამიტის ჩატარება რუსეთის გარეშე, მაშინ ის გახდა „დიდი შვიდეულის მე-40 სამიტი“.

## ლიდერები სამიტზე
, სტივენ ჰარპერი, ბარაკ ობამა, ჰერმან ვან რომპეი, ანგელა მერკელი, დევიდ კამერონი, ჟოზე მანუელ ბაროზუ, ფრანსუა ოლანდი და შინძო აბე]]

G7 იყო არაოფიციალური ყოველწლიური ფორუმი, კანადის, საფრანგეთის, გერმანიის, იტალიის, იაპონიის, გაერთიანებული სამეფოსა და შეერთებული შტატების ლიდერებისთვის.

G7-ის მე-40 სამიტი პირველი იყო იტალიის პრემიერ-მინისტრის მატეო რენცისათვის.

დიდი შვიდიანის ოცდამეორე არაოფიციალური სამიტის ძირითადი წევრები იყვნენ:

## განხილული საკითხები
სამიტი ჩაფიქრებული იყო, როგორც მის წევრებს შორის არსებული უთანხმოების მოგვარების საშუალება. წმინდა პრაქტიკული თვალსაზრისით, სამიტის წევრებს მიეცათ საშუალება გაეწიათ ერთმანეთისთვის დახმარება რთული ეკონომიკური პრობლემების მოსაგვარებლად. 

## გალერეა

File:Stephen Harper by Remy Steinegger Infobox.jpg|'***სტივენ ჰარპერი, პრემიერ-მინისტრი
File:François Hollande - 2017 (27869823159) (cropped 2).jpg|****ფრანსუა ოლანდი, პრეზიდენტი
File:Angela Merkel 2019 cropped.jpg|****ანგელა მერკელი, კანცლერი
File:MatteoRenzi2018 (cropped).jpg|****მატეო რენცი, პრემიერ-მინისტრი
File:Shinzō Abe 20120501 (cropped).jpg|****შინძო აბე, პრემიერ-მინისტრი
File:David Cameron official.jpg|****დევიდ კამერონი, პრემიერ-მინისტრი  
File:President Barack Obama, 2012 portrait crop.jpg|****ბარაკ ობამა, პრეზიდენტი 

File:Herman Van Rompuy 675.jpg|****ჟოზე მანუელ ბაროზუ, ევროკომისიის პრეზიდენტი 
File:José Manuel Barroso (cropped).jpg|***'ჰერმან ვან რომპეი, საბჭოს პრეზიდენტი 

## რესურსები ინტერნეტში
* 
* University of Toronto: G8 Information Centre

## სქოლიო
040
ლია კაპანაძე

**ლია კაპანაძე** (დ. 8 მარტი, 1934, თბილისი) — ქართველი თეატრისა და კინოს მსახიობი, საქართველოს სსრ დამსახურებული არტისტი (1979). საქართველოს კინემატოგრაფისტთა შემოქმედებითი კავშირი წევრი.

ლია კაპანაძე დაიბადა თბილისში, 1934 წლის 8 მარტს. ჩააბარა და დაამთავრა შოთა რუსთაველის სახელობის თეატრალური ინსტიტუტი, სამსახიობო ფაკულტეტის განხრით. 1960-იანი წლებიდან აქტიურად ასრულებდა კინოროლებს. ლია კაპანაძე გადაღებულია ისეთ ცნობილ ფილმებში, როგორებიცაა — „დიდი მწვანე ველი“ (1967, რეჟ. მერაბ კოკოჩაშვილი), „როცა აყვავდა ნუში“ (1972, რეჟ. ლანა ღოღობერიძე), „დათა თუთაშხია“ (1978, რეჟ. გიგა ლორთქიფანიძე, გიზო გაბისკირია), „კუკარაჩა“ (1982, რეჟ. სიკო დოლიძე) და მრავალი სხვა.

## ფილმოგრაფია
*დიდი მწვანე ველი
*ფერისცვალება
*დიდედები და შვილიშვილები
*სემირამიდას ბაღები
*წყალდიდობა
*როცა აყვავდა ნუში
*არ დაიჯერო, რომ აღარა ვარ
*ნერგები
*ქალაქი ანარა
*გასეირნება თბილისში (ნამდვილი თბილისელი და სხვები)
*ამბავი აფხაზი ჭაბუკისა
*დაბრუნება
*ძახილი
*მშობლიურო ჩემო მიწავ (რაიკომის მდივანი)
*რად სტვენს ბულბული
*დები წყვდიადში
*კუკარაჩა
*არაჩვეულებრივი რეისი
*ადამიანთა სევდა
*სანამ წვიმა გადივლიდეს
*ჩიორა
*ლალე
*ელისა და რარუს თავგადასავალი
*რობინზონიადა ანუ ჩემი ინგლისელი პაპა
*საფეხური
*მონანიება
*ანემია
*ბებია ყველასათვის

*ჭა
*გამოცხადება
*მარტოხელა მონადირე
*წიგნი ფიცისა
*წინაპართა მიწა
*კაცები
*ზღვის შვილები
*დათა თუთაშხია
*ციხე-სიმაგრე
*ლეონარდო
*ცოდვის დღესასწაული
*ლია, პაპა და პატარა მედოლე
*ბოდვა
*პირველი სიტყვა დაკარგულია
*ტბა
*ვირთხა
*დინოზავრის კვერცხი (და სასახლეში ვნახავ სიხარულს...)
*გელა
*ბედნიერება
*მაისის თოვლი
*როგორ ვიცხოვრო უშენოდ
*ხსოვნა
*ო, რა ტკბილია განშორების ეს ნაზი სევდა (ევრიდიკე)
*ლუკა
*მშვენიერი ელენე
*ასოციაციები ალფრედ შნიტკეს მუსიკაზე (შოთიკო კალანდაძის კინო ლექსი)

## ჯილდოები და აღიარება
* 1979 — საქართველოს დამსახურებული არტისტი

## რესურსები ინტერნეტში
* ლია კაპანაძე — ეროვნული ფილმოგრაფია
* 

## სქოლიო
კატეგორია:დაბადებული 8 მარტი
კატეგორია:დაბადებული 1934
კატეგორია:თბილისში დაბადებულები
კატეგორია:ქართველი მსახიობები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
კატეგორია:საქართველოს სსრ-ის დამსახურებული არტისტები
ლია
ოკემის სამართებელი

[მინი|[უილიამ ოკემელი|უილიამ ოკემელის გამოსახულება ხელნაწერში Summa logicae.]]
ფილოსოფიაში **ოკემის სამართებელი** (ასევე: **ოკამის სამართებელი**, ან **ოკემის ცული**; ) — პრობლემების გადაჭრის პრინციპი. ოკემის სამართებელის თანახმად *ახსნა* ყოველთვის უნდა ვცადოთ *ელემენტთა რაც შეიძლება მცირე რაოდენობის* მეშვეობით. იგი ასევე ცნობილია როგორც **მოკრძალების პრინციპი** ან **ეკონომიურობის კანონი** (). ამ პრინციპის შექმნას მიაწერენ XIV საუკუნის ინგლისელ ფილოსოფოსს და თეოლოგს, უილიამ ოკემელს. მას ხშირად ციტირებენ ლათინური ფრაზით , რაც ითარგმნება, როგორც „არსნი არ უნდა გამრავლდნენ აუცილებლობის გარეშე“, მიუხედავად იმისა, რომ თავად ოკემს ეს კონკრეტული ფორმულირება არასოდეს გამოუყენებია. ხშირად გამოიყენება ამ პრინციპის გამარტივებული ფორმულირება: „*ორი კონკურენტი თეორიიდან უპირატესობა ენიჭება იმ ახსნას, რომელიც უფრო მარტივია.*“

ამ ფილოსოფიური სამართებელის მიხედვით, ორი თანაბარი ჰიპოთეზიდან, როდესაც ორივეს თანაბარი არგუმენტირებული ძალა აქვს, უპირატესობა უნდა მიენიჭოს იმას, რომელიც უფრო ნაკლებ დაშვებებს მოითხოვს. ამასთანავე, პრინციპი არ გულისხმობს იმას, რომ იგი გამოიყენება ისეთი ჰიპოთეზების გასარჩევად, რომლებიც განსხვავებულ პროგნოზებს აკეთებენ. ანალოგიურად, მეცნიერებაში ოკემის სამართებელი გამოიყენება აბდუქციური ევრისტიკის როლში თეორიული მოდელების შემუშავებისას და არა როგორც სავალდებულო კრიტერიუმი სხვადასხვა კონკურენტ მოდელს შორის.

## სქოლიო
## რესურსები ინტერნეტში
ოკემის სამართებელი, BBC Radio 4-ის დისკუსია (*In Our Time*, 2007 წლის 31 მაისი)

კატეგორია:ცნებები ლოგიკაში
კატეგორია:ცნებები მეცნიერების ფილოსოფიაში
კატეგორია:ეპონიმები
კატეგორია:ევრისტიკა
კატეგორია:ოკემიზმი
კატეგორია:ფილოსოფიური ანალოგიები
კატეგორია:ფილოსოფიური ცნებები
G7-ის 42-ე სამიტი

**G7-ის 42-ე სამიტი**, *დიდი შვიდიანის ორმოცდამეორე სამიტი* (; 26-27 მაისი, 2016) — შვიდი უდიდესი ინდუსტრიული სახელმწიფოს არაოფიციალური შეხვედრა იაპონიაში, მიეს პრეფექტურის ქალაქ შიმაში. სამიტის შეხვედრის ადგილი იყო შიმა კანკოს სასტუმრო. 

დიდი შვიდიანის (G7) სამიტი იყო არაოფიციალური ფორუმი, რომელიც აერთიანებდა უდიდესი ინდუსტრიული ქვეყნების ხელმძღვანელებს: საფრანგეთი, დასავლეთ გერმანია, იტალია, იაპონია, დიდი ბრიტანეთი, შეერთებული შტატები, კანადა, და ევროკომისიის პრეზიდენტი (ოფიციალურად შეუერთდა 1981 წელს) და რუსეთი (1997 წლიდან 2014 წლის მარტამდე). როდესაც შვიდმა დამფუძნებელმა ქვეყანამ გადაწყვიტა მე-40 სამიტის ჩატარება რუსეთის გარეშე, მაშინ ის გახდა „დიდი შვიდეულის მე-40 სამიტი“. ეს და მომდევნო სამიტები, არ იყო თავდაპირველად ჩაფიქრებული, როგორც მისი უფრო ფართო საერთაშორისო ინსტიტუტებთან დაკავშირების მცდელობა. აღნიშნული სამიტები მოიტანა აუცილებლობამ, რომელთა ინიციატორები იყვნენ საფრანგეთის პრეზიდენტი — ვალერი ჟისკარ-დ’ესტენი და დასავლეთ გერმანიის კანცლერი — ჰელმუტ შმიდტი. სწორედ მათი ინიციატივით შედგა დიდი ექვსიანის (G6) პირველი არაოფიციალური შეხვედრა 1975 წელს.

## ლიდერები სამიტზე
, მატეო რენცი, ანგელა მერკელი, ბარაკ ობამა, შინძო აბე, ფრანსუა ოლანდი, დევიდ კამერონი, ჯასტინ ტრიუდო და ჟან-კლოდ იუნკერი]]

G7 იყო არაოფიციალური ყოველწლიური ფორუმი, კანადის, საფრანგეთის, გერმანიის, იტალიის, იაპონიის, გაერთიანებული სამეფოსა და შეერთებული შტატების ლიდერებისთვის. პრეზიდენტი
File:Thongloun Sisoulith (2019-05-30).jpg| **ლაოსი**თონგლუნ სისულითი, პრემიერ-მინისტრი
File:Peter O'Neill May 2015.jpg| **პაპუა-ახალი გვინეა**პიტერ ო’ნილი, პრემიერ-მინისტრი
File:Maithripala- Russia (portrait).jpg| **შრი-ლანკა**მაითრიპალა სირისენა, პრეზიდენტი
File:Nguyen Xuan Phuc 2022.jpg| **ვიეტნამი**ნგუენ სუან ფუკი, პრემიერ-მინისტრი

## რესურსები ინტერნეტში
* Official site

## სქოლიო
042
კასტელიტერსოლი

**კასტელიტერსოლი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ბარსელონის პროვინციის მოიანესის კომარკის შემადგენლობაში.  ფართობი —  31,90 კმ². მოსახლეობა —  2548 კაცი (2020 წ.).

## იხილეთ აგრეთვე
* ბარსელონის მუნიციპალიტეტები

## რესურსები ინტერნეტში
* კასტელიტერსოლის მუნიციპალიტეტის ოფიციალური საიტი 

## სქოლიო
კატეგორია:ბარსელონის მუნიციპალიტეტები
ალბერტი (მთვარის კრატერი)

**კრატერი ალბერტი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა მამაკაცის გერმანული სახელის მიხედვით, რომელიც ერქვა ლუნახოდის ოპერატორთა ჯგუფის წევრს, ალბერტ კოჟევნიკოვს (დაამტკიცა საერთაშორისო ასტრონომიულმა კავშირმა 2012 წელს).

## კრატერის აღწერა 
კრატერი მდებარეობს ლუნოხოდ-1 მარშრუტის ბოლო წერტილიდან დაახლოებით 125 მეტრში ჩრდილო-დასავლეთით. ლუნოხოდ-1-ის მარშრუტის გასწვრივ სხვა კრატერებმაც მიიღეს საკუთარი სახელები: ბორია, ვასია, ნიკოლია, სლავა, იგორი, კოსტია, ვიტია, ვალერა, კოლია, ლეონიდი და ალბერტი. კრატერის ცენტრის სელენოგრაფიული კოორდინატებია , დიამეტრი — 0.1 კმ.

კრატერი თასის ფორმისაა და მოფენილია მრავალი, კიდევ უფრო პატარა კრატერით.

## სატელიტური კრატერები
ალბერტის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
*Albert at The Moon Wiki 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-04
ლუნარ ორბიტერი (კოსმოსური პროგრამა)

მინი|„ლუნარ ორბიტერი“ (NASA). ცენტრში მოჩანს საშუალო და დიდი რეზოლუციის ფოტოკამერები
**„ლუნარ ორბიტერი“** () — აშშ-ის მთვარის ხელოვნურ თანამგზავრთა სერიის სახელწოდება. დამზადდა 3 ექსპერიმენტული და 5 საფრენი ნიმუში; პირველი 3-ის ძირითადი ამოცანა იყო „აპოლოს“ სერიის კოსმოსური ხომალდების მთვარის კაბინათა დასაშვებად ვარგისი ადგილების მოძებნა მთვარის ზედაპირზე. მოიძებნა 8 ასეთი ადგილი. დანარჩენი 2 აპარატის დახმარებით დამატებით მიიღეს დაშვების შესაძლო ადგილების, აგრეთვე მთვარის ხილვადი და უხილავი ნახევარსფეროების განსაკუთრებით საინტერესო ადგილების ფოტოსურათები, შემდგომ კი დამატებით გამოიკვლიეს მთვარე და მისი მიდამოები. გაშვება მოხდა რაკეტა-მატარებელ „ატლას-აჯენათი“, 1966 წლის 10 აგვისტოდან 1967 წლის 1 აგვისტომდე. მასა 386 კგ, სიმაღლე 1.68 მ; მაქსიმალური განივი ზომა 1.52 მ. აქვს ფოტოდანადგარი (მასა 68 კგ).

## გაშვებათა ისტორია
განხორციელდა „ლუნარ ორბიტერის“ შემდეგი კოსმოსური გაშვებები::
* **ლუნარ ორბიტერ 1**
** გაშვება 10 აგვისტო, 1966
** მთვარის ფოტოგადაღება: 18-29 აგვისტო, 1966
** ამოცანა — „აპოლოებისთვის“ დასაშვები ადგილების დაზღვერვა
* **ლუნარ ორბიტერ 2**
** გაშვება 6 ნოემბერი, 1966
** მთვარის ფოტოგადაღება: 18-25 ნოემბერი, 1966
** ამოცანა — „აპოლოებისთვის“ დასაშვები ადგილების დაზღვერვა
* **ლუნარ ორბიტერ 3**
** გაშვება 5 თებერვალი, 1967
** მთვარის ფოტოგადაღება: 15-23 თებერვალი, 1967
** ამოცანა — „აპოლოებისთვის“ დასაშვები ადგილების დაზღვერვა
* **ლუნარ ორბიტერ 4**
** გაშვება 4 მაისი, 1967
** მთვარის ფოტოგადაღება: 11-26 მაისი, 1967
** ამოცანა — მთვარის ზედაპირის კარტოგრაფირება
* **ლუნარ ორბიტერ 5**
** გაშვება 1 აგვისტო, 1967
** მთვარის ფოტოგადაღება: 6-18 აგვისტო, 1967
** ამოცანა — მთვარის ზედაპირის კარტოგრაფირება, მათ შორის მაღალი რეზოლუციით

## ლიტერატურა
## სქოლიო
ლუნარ ორბიტერ 1

**„ლუნარ ორბიტერ 1“** () — NASA-ს ავტომატური უპილოტო კოსმოსური აპარატი, რომელიც შეიქმნა „ლუნარ ორბიტერის“ პროგრამის ფარგლებში, გაშვებული იქნა 1966 წელს მთვარის ზედაპირის რუკების შედგენის მიზნით. მოწყობილობა, რომელმაც წარმატებით შეასრულა თავისი მიზნები, გახდა მთვარის პირველი ამერიკული ხელოვნური თანამგზავრი). პირველი სამი ლუნარ ორბიტერის კოსმოსური აპარატებიდან მიღებული მონაცემები შემდგომში გამოყენებული იქნა აპოლოს პილოტირებული კოსმოსური ხომალდის უსაფრთხო დაშვების ადგილების დასადგენად.

## ისტორია 
1961 წლის 20 იანვარს აშშ-ს პრეზიდენტის ჯონ კენედის ცნობილი საინაუგურაციო გამოსვლის შემდეგ, შეერთებულმა შტატებმა დაიწყო მზადება პილოტირებული ფრენისთვის მთვარეზე. აპოლოს პროგრამის წარმატებით განსახორციელებლად საჭირო იყო დამატებითი კვლევა და სატესტო ფრენები მთვარეზე. პირველი ასეთი დამხმარე სპეციალიზებული პროგრამა იყო „რეინჯერი“, რომლის მოწყობილობები, „ლუნას“ სერიის პირველი საბჭოთა კოსმოსური ხომალდის ანალოგიით, გაიგზავნა დედამიწის ბუნებრივ თანამგზავრზე, გადაიღო ფოტოები მიახლოების ეტაპზე და შემდეგ დაეჯახა მთვარეს.

რეინჯერის პირველი ხუთი გაშვება წარუმატებელი იყო სხვადასხვა მიზეზის გამო და მთვარის ორბიტერის პროგრამა დაიწყო 1964 წლის დასაწყისში. მოწყობილობების წარმოების კონკურენტული კონტრაქტი მოიგო „ბოინგმა“. 

პირველი მოწყობილობის, „ლუნარ ორბიტერ 1“-ის მთავარი ამოცანა იყო მთვარის ზედაპირის რუკაზე პილოტირებული კოსმოსური ხომალდის აპოლოს დაშვების ადგილის დადგენა. გარდა ამისა, კოსმოსური ხომალდის ამოცანები მოიცავდა მიკრომეტეორიტების იდენტიფიცირებას ცისმთვარის გარემოში, გზაზე და მთვარის მახლობლად რადიაციული სიტუაციის შესწავლას და თანამგზავრის გრავიტაციული ველისა და ფიზიკური თვისებების შესწავლას.
მინი|მარცხნივ|აპარატის ორბიტა და ხილული მხარის (მარცხნივ) და მთვარის უკანა მხარის ფოტოგრაფირება (მარჯვნივ)

## ფრენის ქრონოლოგია 
„ლუნარ ორბიტერ 1“ გაშვებული იქნა 1966 წლის 10 აგვისტოს კანავერალის კონცხის კოსმოსური ძალების სადგურის სასტარტო მოედანი LC-13-დან. კოსმოსური ხომალდი წარმატებით შევიდა პარკირების ორბიტაზე. ოთხი დღის შემდეგ, 14 აგვისტოს, „ლუნარ ორბიტერ 1“ გაყვანილ იქნა მთვარის ორბიტაზე და დაიწყო მისი მისიის პროგრამის შესრულება. 1966 წლის 29 ოქტომბერს მისიის წარმატებით შესრულების შემდეგ განახორციელა ხისტი დაშვება შესასწავლ ობიექტზე.
thumb|დედამიწის ხედი მთვარის ორბიტიდან, 1966 წლის 23 აგვისტო

## სქოლიო
კატეგორია:პროგრამა ლუნარ ორბიტერი
ლუნარ ორბიტერ 2

**„ლუნარ ორბიტერ 2“** () — NASA-ს ავტომატური უპილოტო კოსმოსური აპარატი, რომელიც შეიქმნა „ლუნარ ორბიტერის“ პროგრამის ფარგლებში, გაშვებული იქნა 1966 წელს მთვარის ზედაპირის რუკების შედგენის მიზნით. პირველი სამი ლუნარ ორბიტერის კოსმოსური აპარატებიდან მიღებული მონაცემები შემდგომში გამოყენებული იქნა „აპოლოსა“ და „სერვეიერის“ პილოტირებული კოსმოსური ხომალდის უსაფრთხო დაშვების ადგილების დასადგენად. მისიის ფარგლებში გადაღებულ იქნა 211 ფოტო, მთვარის 40 სხვადასხვა პოზიციიდან.

## ფრენის ქრონოლოგია 
მინი|მარცხნივ|აპარატის ორბიტა და ხილული მხარის (მარცხნივ) და მთვარის უკანა მხარის ფოტოგრაფირება (მარჯვნივ)
„ლუნარ ორბიტერ 2“ გაშვებული იქნა 1966 წლის 6 ნოემბერს კანავერალის კონცხის კოსმოსური ძალების სადგურის სასტარტო მოედანი LC-13-დან. კოსმოსურმა აპარატმა მიზანს მიაღწია 92.5 საათიანი ფრენის შემდეგ. მისი თავდაპირველი ორბიტა შეადგენდა 196 × 1850 კმ-ს, ხოლო დახრილობა — 11.8°-ს. ხუთი დღის შემდეგ პერიცენტრი დაყვანილ იქნა 50 კმ-მდე. 1966 წლის 7 დეკემბერს მონაცემების შეგროვების ბოლო დღეს დაზიანდა გამაძლიერებელი, რის გამოც დაიკარგა 6 ფოტოგრაფია. 8 დეკემბერს დახრილობა გაზარდეს 17.5°-მდე, რათა უკეთ შეესწავლათ მთვარის გრავიტაცია. კვლევის პერიოდში აპარატმა მიიღო სამი მიკრომეტეორიტული დარტყმა. შემდგომ აპარატმა მთვარის ორბიტაზე ინერციით გააგრძელა ფრენა. 1967 წლის 11 ოქტომბერს განახორციელა ხისტი დაშვება შესასწავლ ობიექტზე.

## სქოლიო
კატეგორია:პროგრამა ლუნარ ორბიტერი
იური ცინცაძე

**იური (ციმციმა) ცინცაძე** (დ. 15 დეკემბერი, 1938 — გ. 1984) — ქართველი მოცეკვავე.

ერთი თვისაც არ იყო, როდესაც მამამისი, სამხედრო ოფიცერი დავით ცინცაძე სტალინურ რეპრესიებს შეეწირა. ის დააპატიმრეს და ორი წლის შემდეგ დახვრიტეს - ოფიციალური მიზეზით, სამხედრო დანაშაულისთვის.

იური ბათუმის მე-9 ვაჟთა სკოლაში სწავლობდა. 10 წლის ასაკში ცეკვით დაინტერესდა და სწავლაზე გული აიცრუა. იყო აჭარის აკადემიური ანსამბლის წევრი. როდესაც 19 წლის იყო, ბათუმში ილიკო სუხიშვილი და ნინო რამიშვილი ჩავიდნენ, იური ცინცაძე მოეწონათ და თბილისში, თავიანთ ანსამბლში წაიყვანეს. მოგვიანებით, როდესაც ანსამბლი საფრანგეთში უნდა წასულიყო გასტროლებზე, საბჭოთა ორგანოებმა იურის გაშვებაზე უარი თქვეს, მამამისის პოლიტიკური პატიმრობის გამო. ამ დროს მისი სახელი, როგორც სოლისტის, უკვე აფიშებზე ეწერა.

ამის შემდეგ იური ცინცაძემ ანსამბლი და თბილისი დატოვა, ბათუმში დაბრუნდა და იქ აჭარის სახელმწიფო ანსამბლში გააგრძელა ცეკვა.

ითვლებოდა აჭარული სატრფიალო ცეკვის, „განდაგანას“ უბადლო შემსრულებლად. ცეკვავდა სხვა ცეკვებსაც.

დაქორწინებული იყო იზოლდა აბაიშვილზე, რომლისგანაც შეეძინა ორი შვილი. გარდაიცვალა 1984 წელს, 46 წლის ასაკში.

## რესურსები ინტერნეტში 
* იური ცინცაძე - დავიწყებული ვარსკვლავის ციმციმი. „რადიო თავისუფლება“. 28 თებერვალი, 2024.

კატეგორია:ქართველი მოცეკვავეები
კატეგორია:დაბადებული 1938
კატეგორია:დაბადებული 15 დეკემბერი
კატეგორია:გარდაცვლილი 1984
ზამბიის კონსტიტუცია

**ზამბიის კონსტიტუცია** () — ზამბიის უზენაესი კანონი. მიღებულ იქნა 1991 წელს. კონსტიტუციამ ხელახლა დაამკვიდრა მრავალპარტიული სისტემა. გადაისინჯა 2009 წელს. მოქმედ კონსტიტუციაში ბოლო ცვლილებები 2016 წლის 5 იანვარს შევიდა. მანამდე ზამბიაში 1964 წლისა და 1973 წლის კონსტიტუციები მოქმედებდა.

## სქოლიო
კატეგორია:კონსტიტუციები ქვეყნების მიხედვით
კატეგორია:ზამბიის პოლიტიკა
კატეგორია:1991 წლის დოკუმენტები
უგანდის კონსტიტუცია

**უგანდის კონსტიტუცია** () ― უგანდის უზენაესი კანონი. მეოთხე და დღემდე მოქმედი კონსტიტუცია 1995 წლის 8 ოქტომბრიდან მოქმედებს. კონსტიტუცია აყალიბებს რესპუბლიკურ ფორმას, რომელსაც ძლიერი პრეზიდენტი ჰყავს.

პირველი კონსტიტუცია 1962 წელს მიიღეს, თუმცა 4 წლის შემდეგ, 1966 წელს შეიცვალა. 1966 წლის კონსტიტუცია დაძაბულ პოლიტიკურ გარემოში და განხილვის გარეშე მიიღეს. იგი მომდევნო წელს შეიცვალა. მესამე, 1967 წლის კონსტიტუციის მოქმედება რამდენჯერმე შეჩერდა მთლიანად ან ნაწილბრივ, სანამ 1995 წელს მეოთხე და დღემდე მოქმედი კონსტიტუცია არ მიიღეს. 

2005 წელს კონსტიტუციში ცვლილებები შევიდა და მრავალპარტიული პოლიტიკური სისტემა ჩამოაყალიბა.

## რესურსები ინტერნეტში
*The 1962 constitution
*The 1966 constitution
*The 1967 constitution
*Constitution , The State House of Uganda

კატეგორია:უგანდის პოლიტიკური ისტორია
კატეგორია:უგანდის მთავრობა
კატეგორია:კონსტიტუციები ქვეყნების მიხედვით
კატეგორია:უგანდის სამართალი
კატეგორია:უგანდა და ერთა თანამეგობრობა
ფრანკლინის კუნძული (ანტარქტიდა)

**ფრანკლინის კუნძული**— 13 კილომეტრი (7 საზღვაო მილი) სიგრძეში, მდებარეობს როსის ზღვაზე დაახლოებით 150 კილომეტრით (80 საზღვაო მილი) აღმოსავლეთით კეიპ ჰიკი, ვიქტორიას მიწა და ანტარკტიდასთან.
## ძიება და დასახელება
ფრანკლინის კინძული აღმოაჩინეს 27 იანვარს 1841 ჯეიმხ კლარკ როსი მიერ და დარქვა კუნძულს სერ ჯონ ფრანკლინი პატივსაცემად, რომელიც იყო ცნობილი არტიკული მოგზაური რომელიც, როგორც ვან დიმენის მიწის (ტასმანიის) გუბერნატორი, სამეფო გზით უმასპინძლა ექსპედიციას სამხრეთით ჰობარტში 1840 წელს.
## ლოკაცია
თუმცა მდებარეობს 80 კილომეტრით ბოფორტის კუნძულის ჩრდილოეთით და და ერთი შეხედვით ერთი და იმავე ჯგუფის ნაწილად ჩანს, კინძული ჩვეულებრივ არ ითვლება როსის არქიპელაგის ნაწილად. კუნძული არის ეროზიის მიერ შემორჩენილი ფარის ვულკანი რომელიც წარმოიქმნა 4.8+ ან 2 მილიონი წლის წინ,რომლის დიდი ნაწილი წყალქვეშ არის აღმოსავლეთსანაპიროზე.

ფრანკლინის კუნძული არის 290 მეტრის ყველაზე მაღალი წერტილში და დაახლოებით 9.3 კილომეტი სიგძეში. კუნძულზე ასევე არის ადელი პინგვინის ბუდე სამხრეთ-დასავლეთით სანაპიროზე იგი მთავრდება ბერნაჩის სათავეში სამხრეთით. ნორვეგიის კლდეები კუნძულის სამხრეთით მდებარეობს.
### ბერნაკის თავი
.
ციცაბო კრდე რომელიც ქმნის ფრანკლინის კუნძულის სამხრეთ კიდურას. დაარქვეს "კონცხი ბერნაკი" ბრიტანელების მიერ არკტიკულ ექსპედიციაში 1898-1900 წწ ექსპედიციის წევრის ლუი სი ბერნაკისთვის. სახელი შეიცვალა "კონცხი ბერნაკი" დან "ბერნაკის თავი" ად ანტარქტიდის სახელების მრჩეველთა კომიტეტის მიერ რომ არ ყოფილიყო არეულობა კეიპ ბერნაკი ვიქტორია მიწის სანაპიროზე.
### ნორვეის კრდე
. 
კლდეების რიფი, რომლის  მდებარეობა რუკაზე საეჭვოა, გადაჭიმულია დაახლოებით 7.4 კილომეტრი (4 საზღვაო მილზე)სამხრეთით ბერნაკის ჰედიდან, ფრანკლინის კუნძული, როსის ზღვაში. აღმოაჩინა როსმა 1841 წელს.Ეწოდა ს.ი. ბორხგრევინკის სახელი, რომელიც წარმოშობით იყო ნორვეგიიდან და იყო ბრიტანეთის ანტარქტიდის ექსპედიციის ლიდერი, 1898-1900 წწ.

## წყაროები
*  
*

კატეგორია:ანტარქტიდის კუნძულები